28 हितग्राहियों के लिए 74 लाख रूपए के ऋण स्वीकृत
महासमुंद| जिले के 28 हितग्राहियों के लिए 74 लाख रूपए के ऋण स्वीकृत किया गया है। शनिवार को कलेक्टर कार्यालय में अंत्यावसायी सहकारी विकास समिति की जिला स्तरीय चयन समिति की बैठक विधायक डॉ. विमल चोपड़ा व कलेक्टर उमेश कुमार अग्रवाल की उपस्थित में हुई। बैठक में जिले के 28 हितग्राहियों के लिए विभिन्न योजनाओं के तहत 74 लाख के ऋण स्वीकृत किए गए। जिला स्तरीय चयन समिति द्वारा जिले के अनुसूचित जाति, अनुसूचित जनजाति, पिछड़ा वर्ग व अल्पसंख्यक वर्ग के आवेदकों को ऋण देने के लिए चयन किया गया है। इस अवसर विधायक चोपड़ा ने कहा कि अंत्यावसायी विकास समिति की विभिन्न योजनाओं का व्यापक प्रचार-प्रसार किया जाए, जिससे जिले के बेरोजगार युवकों को इसका लाभ मिल सके।
उन्होंने इन सभी योजनाओं में अधिक से अधिक हितग्राहियों का चयन कर जल्द ऋण राशि स्वीकृत करने को कहा। इस पर कलेक्टर अग्रवाल ने बताया जिले में सभी विभागों के हितग्राही मूलक योजनाओं व्यापक प्रचार-प्रसार किया जा रहा है। ग्राम पंचायत स्तर सहित जिले में चलाए जा रहे समाधान 36 केंद्रों में भी लोगों को इसका जानकारी देकर लाभ उठाने की अपील की जाती है। बैठक में प्रभारी अधिकारी जिला अंत्यावसायी सहित अनेक अधिकारी उपस्थित थे।
hin_Deva hin_Deva hin_Deva